শাহজাদপুর উপজেলার কৈজুরী ইউনিয়নের চরগুদিবাড়ি গ্রামের চিনা চাষি মোঃ হাফিজুর রহমান ও পোতাজিয়া ইউনিয়নের ধলাই নদী তীরবর্তী রাউতারা গ্রামের মোঃ জমারত বিশ্বাস জানান, চরের শত শত বিঘা জমিতে বালুর পরত জমায় ইরি-বোরোর আবাদ ভাল না হওয়ায় পতিত থাকা ওই সব জমিতে আমরা এখন চিনা ধান চাষ করছি। চিনার বীজ ছিটিয়ে দুবার সেচ ও একবার ইউরিয়া সার ছিটিয়ে দিলেই এর ভালো ফলন পাওয়া যায়। এছাড়া চিনা চাষের জমিতে তেমন কোনো কীটনাশক প্রয়োগ করতে হয় না। অল্প খরচেই এর চাষ করা যায় বলে আমরা নতুন করে এ ধানের চাষ শুরু করেছি।